Supporting Docs for Emigration Afrikaans
SARS Home > Client Segments > Individuals > Manage your Tax Compliance Status > Supporting Docs for Emigration Afrikaans
Wanneer jy vir ‘n TCS (Belastingnakomingstatus) aansoek doen in terme van emigrasie, moet jy die volgende stawende dokumente indien:
Waar die TCS-aansoek vir ‘n eerste keer emigrant is:
‘n Gesertifiseerde kopie van die finale “MP336 (b) Application for foreign capital allowance”, ingedien by ‘n buitelandse valuta handelaar; of
Waar die gemagtigde handelaar (bv. bank) die belastingpligtige versoek het om nie die MP336 (b)-vorm te voltooi nie, moet die gemagtigde handelaar die belastingpligtige met ‘n brief voorsien met die rede(s) waarom die MP 336(b) nie voltooi moet word nie.
Staat van bates en laste van die emigrant/emigrant familie-eenheid.
Geldige oorspronklike of gesertifiseerde kopie van ID/Paspoort/Suid-Afrikaanse bestuurslisensie.
Waar die aansoeker ‘n lid van ‘n pensioen-, voorsorg- of uittredingannuïteitsfonds is, moet die volgende besonderhede met betrekking tot elke fonds op aparte blad voorsien word:
Naam van fonds;
Verwagte enkelbedrag wat uitbetaal moet word; en
Datum van verwagte betaling.
Waar die aansoeker ‘n Suid-Afrikaanse versekeringspolis het, moet die volgende besonderhede, met betrekking tot elke Suid-Afrikaanse versekeringspolis wat die belastingpligtige besit, op aparte blad ingedien word:
Naam van versekeringsmaatskappy;
Adres van versekeringsmaatskappy;
Datum waarop enige voordele van die polis verwag word; en
Besonderhede van verwagte toekomstige voordele van die polis.
Waar die aansoeker, eggenoot of minderjarige kinders die begunstigdes van ‘n trust is, moet die volgende besonderhede op aparte blad ingedien word:
Naam van die trust;
Die trust se inkomstebelasting-verwysingsnommer;
Naam/name van die trustee(s);
Posadres van die trust;
Besigheidsadres van die trust;
Aard van die inkomste ontvang van die trust en die jaarlikse bedrag daarvan;
Datum waarop jy die eerste keer geld van die trust ontvang het;
Maandelikse of jaarlikse bedrag ontvang van trust.
Waar die aansoeker, eggenoot of minderjarige kinders aandeelhouer(s) van ‘n private maatskappy of lede van ‘n beslote korporasie is, moet die volgende besonderhede op aparte blad ingedien word: aar die aansoeker, eggenoot of minderjarige kinders aandeelhouer(s) van ‘n private maatskappy of lede van ‘n beslote korporasie is, moet die volgende besonderhede op aparte blad ingedien word:
Naam van die private maatskappy/beslote korporasie;
Inkomstebelasting-verwysingsnommer van die maatskappy/beslote korporasie;
Aantal aandele/persentasie van belang;
Posadres van privaat maatskappy/beslote korporasie; en
Besigheidsadres van private maatskappy/beslote korporasie.
Waar die TCS aansoek vir geblokkeerde fondse is:
‘n Afskrif van die Belastingklaringsertifikaat (Emigrant) wat voorheen deur SARS uitgereik is;
‘n Afskrif van die MP336 (b) aansoek wat voorheen ingedien is;
Addendum wat die verlangde bedrag vir oordrag stipuleer;
‘n Volledige brief van volmag deur die belastingpligtige (slegs as die aansoek deur die belastingpligtige se verteenwoordiger ingedien word).
Last Updated: 24/05/2016 4:31 PM ​